CELEX: 32013D0049
Language: lt
Date: 1358812800000
Title: 2013/49/ES: 2013 m. sausio 22 d. Komisijos įgyvendinimo sprendimas, kuriuo leidžiama teikti rinkai sintetinį zeaksantiną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2013) 110)

24.1.2013   
            
            
               LT
            
            
               Europos Sąjungos oficialusis leidinys
            
            
               L 21/32
            
         
      KOMISIJOS ĮGYVENDINIMO SPRENDIMAS
   
   2013 m. sausio 22 d.
   kuriuo leidžiama teikti rinkai sintetinį zeaksantiną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2013) 110)
   (Tekstas autentiškas tik nyderlandų kalba)
   (2013/49/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2004 m. birželio 1 d. bendrovė „DSM Nutritional Products VML“ kompetentingoms Nyderlandų institucijoms pateikė prašymą leisti teikti rinkai sintetinį zeaksantiną kaip naują maisto sudedamąją dalį;
            
         
               (2)
            
            
               2005 m. birželio 16 d. kompetentinga Nyderlandų maisto vertinimo tarnyba pateikė pirminio vertinimo ataskaitą, kurioje padaryta išvada, kad jei vieno žmogaus per dieną suvartojamas didžiausias kiekis yra ne didesnis nei 20 mg, sintetinis zeaksantinas nekelia didelio pavojaus žmonių sveikatai. Tačiau, ataskaitoje daroma išvada, kad pateiktų duomenų nepakanka saugos vertinimui užbaigti;
            
         
               (3)
            
            
               todėl buvo būtina atlikti papildomą vertinimą;
            
         
               (4)
            
            
               2005 m. rugpjūčio 1 d. Komisija pirminio vertinimo ataskaitą išsiuntė visoms valstybėms narėms, kad jos pateiktų papildomų pastabų;
            
         
               (5)
            
            
               2007 m. vasario 2 d. pareiškėjas informavo Komisiją, kad zeaksantino vartojimo paskirtį reikėtų apriboti ir leisti jį vartoti tik kaip maisto papildų sudedamąją dalį;
            
         
               (6)
            
            
               2007 m. kovo 20 d. Komisija konsultavosi su Europos maisto saugos tarnyba (toliau – EMST);
            
         
               (7)
            
            
               2008 m. balandžio 24 d. EMST priėmė mokslinę nuomonę dėl sintetinio zeaksantino kaip maisto papildų sudedamosios dalies saugos (2) ir padarė išvadą, kad, remiantis turimais duomenimis, sintetinio zeaksantino kaip maisto papildų sudedamosios dalies siūlomas saugus 20 mg vieno žmogaus per dieną suvartojamas kiekis nėra nustatytas;
            
         
               (8)
            
            
               2012 m. sausio 25 d. pareiškėjas pateikė papildomos informacijos ir pasiūlė, kad sintetinio zeaksantino kaip maisto papildų sudedamosios dalies vieno žmogaus per dieną suvartojamas kiekis neturėtų viršyti 2 mg;
            
         
               (9)
            
            
               Komisijai pateikus prašymą, EMST buvo paprašyta atnaujinti pateiktą nuomonę dėl sintetinio zeaksantino kaip naujos maisto sudedamosios dalies maisto papilduose saugos atsižvelgiant į papildomą informaciją. 2012 m. rugsėjo 13 d. EMST priėmė pareiškimą dėl sintetinio zeaksantino kaip maisto papildų sudedamosios dalies saugos (3) ir padarė išvadą, kad pareiškėjo siūlomas suvartojimo kiekis nekelia saugos problemų;
            
         
               (10)
            
            
               remiantis moksliniu vertinimu nustatyta, kad sintetinis zeaksantinas atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (11)
            
            
               sintetinį zeaksantiną specialiai dedant į maistą dažymo tikslais taikomas 2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (4), ir jį turėtų būti leista naudoti pagal tą reglamentą;
            
         
               (12)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede nurodytą sintetinį zeaksantiną galima teikti Sąjungos rinkai kaip naują maisto sudedamąją dalį maisto papilduose neviršijant gamintojo rekomenduojamo 2 mg didžiausio per dieną suvartojamo kiekio.
   2 straipsnis
   Šiuo sprendimu leidžiamo naudoti sintetinio zeaksantino pavadinimas, nurodomas ženklinant jo turinčius maisto produktus, yra „sintetinis zeaksantinas“.
   3 straipsnis
   Šis sprendimas skirtas „DSM Nutritional Products“, Alexander Fleminglaan 1, 2613 AX Delft, Nyderlandai.
   
      Priimta Briuselyje 2013 m. sausio 22 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys (2008) 728, p. 1–27.
   
      (3)  EMST leidinys (2012 m.), 10(10):2891.
   
      (4)  OL L 354, 2008 12 31, p. 16.
   
      PRIEDAS
      
         SINTETINIO ZEAKSANTINO SPECIFIKACIJOS
      
      Apibūdinimas Zeaksantinas yra gamtoje esantis ksantofilo pigmentas, tai yra deguonies turintis karotinoidas. Sintetinis zeaksantinas gaminamas keliomis pakopomis chemiškai sintetinant mažesnes molekules.
      Sintetinis zeaksantinas tiekiamas kaip želatinos arba krakmolo pagrindu purškiamuoju džiovinimu pagaminti milteliai (rutuliukai) su alfa-tokoferoliu ir askorbilpalmitatu arba kaip kukurūzų aliejaus suspensija su alfa-tokoferoliu.
      Aprašymas: Truputį kvepiantys arba bekvapiai raudonai oranžinės spalvos kristaliniai milteliai
      Cheminė formulė: C40H56O2
      
      Struktūrinė formulė: 
      
         
      CAS Nr.: 144-68-3
      Molekulinė masė: 568,9 daltonų
      Fizikinės ir cheminės sintetinio zeaksantino savybės 
      
                  Nuodžiūvis
               
               
                  mažiau nei 0,2 %
               
            
                  Visi zeaksantino trans-izomerai
               
               
                  daugiau nei 96 %
               
            
                  Zeaksantino cis-izomerai
               
               
                  mažiau nei 2 %
               
            
                  Kiti karotenoidai
               
               
                  mažiau nei 1,5 %
               
            
                  Trifenilfosfino oksidas
                  (CAS Nr. 791-28-6)
               
               
                  mažiau nei 50 mg/kg